Aragonès i Sánchez acorden reprendre la taula de diàleg la tercera setmana de setembre a Barcelona | NacióDigital\nAragonès i Sánchez acorden reprendre la taula de diàleg la tercera setmana de setembre a Barcelona\nCom va avançar NacióDigital, la mesa de negociació s'activarà després de l'estiu; els dos governs treballaran en les properes setmanes per definir-ne la metodologia i l'ordre del dia\nper Bernat Surroca / Joan Serra Carné, Madrid / Barcelona | 29 de juny de 2021 a les 20:20 |\nPere Aragonès i Pedro Sánchez aquest dimarts a la Moncloa | Moncloa\nEl president de la Generalitat, Pere Aragonès, s'ha desplaçat de la Moncloa fins a la delegació del Govern a Madrid, al Centre Cultural Blanquerna, per fer una primera valoració, amb la delegada Ester Capella, de la reunió d'aquest dimarts amb el president del govern espanyol, Pedro Sánchez, per encetar la represa del diàleg. Una trobada que, casualitat o no, ha coincidit amb una nova mostra de la situació que viu l'independentisme, més enllà de la concessió dels indults per als nou presos polítics: les fiances del Tribunal de Comptes han posat el context a una trobada freda, sense regals ni passejades prèvies, i amb poca conversa en els pocs minuts que han pogut veure els periodistes. La reunió, que s'ha allargat dues hores i mitja, ha servit per constatar que malgrat la voluntat dels dos governs de parlar, les posicions continuen allunyades.\nAragonès ha admès "diferències evidents" entre el govern espanyol i el català, però a la trobada s'ha reconegut l'existència d'un conflicte polític que s'haurà de resoldre a través del diàleg i, finalment, amb "l'aval del vot de la ciutadania de Catalunya". "Aquests són els elements de l'acord bàsic que va motivar la taula de diàleg", ha recordat el president. Els dos equips treballaran en les properes setmanes per acordar la metodologia de treball i l'ordre del dia de la mesa de diàleg, dos elements clau per evitar que tot plegat es quedi en una foto. La mesa, això sí, ja té data: la tercera setmana de setembre, després de l'estiu i de la Diada, com va avançar NacióDigital.\nUn dels elements que s'haurà d'abordar en aquests propers dies és la composició de la delegació catalana. Aragonès ha evitat concretar qui n'ha de formar part -un dels debats oberts és si hi ha de ser Oriol Junqueras- i ha dit que es decidirà en les properes setmanes i serà "una delegació institucional". En tot cas, la part catalana portarà a la reunió el referèndum sobre la independència i l'amnistia. "No serà fàcil, ens haurem de carregar de perseverança i paciencia", ha admès Aragonès. Aquesta és la proposta catalana que "inclou tothom". I l'Estat? "A dia d'avui és mantenir l'statu quo", ha detallat el president. No s'ha plantejat ni una reforma del finançament ni tampoc de l'Estatut, almenys per ara. La proposta catalana, ha remarcat Aragonès, és "intermèdia", perquè el punt de partia "és la independència". La negociació serà "molt difícil".\nEn tot cas, la part catalana té clar que cal reprendre la taula de diàleg. "Cal que la taula reprengui els seus treballs. És la millor constatació que les dues parts donem una oportunitat al diàleg i volem resoldre el conflicte", ha afirmat el president. I això passa perquè els acord que s'obtinguin siguin "validats" per la ciutadania. "Serà la negociació mes complexa de la Catalunya contemporània", ha advertit el president. Hi haurà relator? Aragonès ha dit que "totes les garanties i millores" es defensaran, tot i que aquesta qüestió no s'ha acordat.\nAmnistia per "revertir la repressió"\nReactivar la taula de diàleg ha estat un dels principals elements de la reunió, no l'únic. Aragonès ha plantejat també la necessitat d'una amnistia per acabar amb la repressió, i també l'exercici del dret a l'autodeterminació. Són dues "línies vermelles" per al govern espanyol, que no ho vol acceptar. "Cal trobar la manera de satisfer la voluntat majoritària de la ciutadania de Catalunya per decidir el futur polític del país", ha dit Aragonès. "Amnistia i autodeterminació són els dos grans consensos de la societat catalana", ha remarcat.\nAixò es traslladarà, també a la mesa de negociació en la línia que reclama el Consell d'Europa. Aragonès ha evitat concretar si s'ha assolit algun compromís per part del govern espanyol per avançar en la desjudicialització. La fi de la repressió inclou també el retorn dels exiliats. "El Consell d'Europa marca el camí", ha dit, i ha emplaçat el govern espanyol ha explicar el seu posicionament sobre com donar-hi compliment.\nDos espais de treball\nLa reunió tambe ha servit per constatar que hi ha dues àrees de treball. Una és la mesa de diàleg, per resoldre el conflicte polític, i per altra banda hi ha altres qüestions rellevants en "l'àmbit dels incompliments de l'estatut, inversions, els fons europeus o l'actualització del sistema de dependència o la sortida de la pandèmia". Inversions i incompliments s'abordaran a la comissió bilateral Estat-Generalitat, que per part catalana estarà presidida per la consellera de la Presidència, Laura Vilagrà.\nAixò inclou des del traspàs de l'aeroport, el port o els fons europeus, entre moltes altres qüestions d'àmbit sectorial, al marge de la resolució del conflicte polític però també rellevants. Ara bé, Aragonès ha volgut remarcar la importància de resoldre el plet català per poder, també, abordar amb garanties la resta de temes. "Sense resoldre el conflicte polític de fons no tindrem els mecanismes per l'estabilitat", ha recordat.\nLes fiances marquen la trobada\nLa trobada ha arrencat amb una nova evidència que la repressió contra l'independentisme és ben viva. El Tribunal de Comptes ha imposat fiances milionàries a una quarantena d'alts càrrecs del Govern per l'acció exterior de la Generalitat, que pugen fins als 5,4 milions d'euros i s'han de pagar en un termini de 15 dies amb el risc que l'òrgan fiscalitzador els embargui els bens. En concret vol que l'expresident Artur Mas i Andreu Mas-Colell paguin 2,8 milions d'euros mentre que reclama a l'expresident Carles Puigdemont i l'exvicepresident Oriol Junqueras 1,9 milions. Tot plegat correspon a despeses suposadament irregulars en el marc de la promoció del procés arreu del món.\nEl més afectats en aquesta causa és l'exsecretari general del Diplocat Albert Royo, que ha d'afrontar 3,6 milions d'euros. Pel que fa a l'exconseller Raül Romeva, el tribunal li exigeix una fiança de 2,1 milions d'euros. Per al portaveu del govern de Mas, Francesc Homs, fiança puja fins als 2,9 milions d'euros, mentre que les interventores Mireia Vidal i Rosa Vidal han de pagar 3,1 milions i 1,8 milions, respectivament. La reunió entre Sánchez i Aragonès ha estat un primer pas, la taula de diàleg torna a tenir data, però la resolució del conflicte continua lluny.\nPolítica, autodeterminació, fiances, amnistia, Generalitat, repressió, Tribunal de Comptes, govern espanyol, Govern, diàleg, procés català, Moncloa, reunió Sánchez-Aragonès, Pedro Sánchez, Pere Aragonès, convivència, reunió\nPer 11S14 el 29 de juny de 2021 a les 21:56\nJa veig, es tracta de anar fent passar el temps i que la cosa es refredi. si es que es ja ho sabiam, no ha estat cap sorpresa "es pot parlar d'independentisma pro dins la Prostitució" i recolçament als jocs olimpics del Pirineu per al 2030, o sigui que cónten que al 2030 encara estarem de subordinats amb Caspanya, de puta mare, Cataláns ja sabem el que ens espera si no l'hi posem remei, i aquest remei passa per a sortir al carrer amb totes les consequencias.\nFer bulli l'olla\nPer Ex votante de CIU el 29 de juny de 2021 a les 21:04\nMe imagino a Sanchez: Pere si no me apoyas para la los dos años de legislatura tendre que convocar elecciones, si entra el PP lo teneis crudo, lo mejor seria hacer un tripartito y asegurarnos gobernar Catalunya en coalición, JPXCAT no podra gobernar nunca, no tiene con quien pactar\nDiàleg de què ?\nPer Aureli 1 el 29 de juny de 2021 a les 20:47\nQuin tipus de diàleg pot haver-hi amb els que ens van obsequiar amb el 155 , O ja no ens en recordem ? Podrieu començar tocant el tema tribunal de cuentas , aquests que volen exterminar , no tant sols els nostres dirigents , sinó també les seves famílies .


FEGP - 02.03.2020 · Vilanova i la Geltrú aposta per tenir una àrea de promoció econòmica urbana\nLa directora general de Comerç de la Generalitat, Muntsa Vilalta, ha presentat a Vilanova i la Geltrú l'avantprojecte de llei de les APEU (Àrees de Promoció Econòmica Urbana) que pretén enfortir el comerç local.\nL'objectiu d’aquest avantprojecte és que Vilanova i la Geltrú sigui una de les ciutats on es pugui implantar aquest nou sistema de funcionament per enfortir el comerç local. El regidor de Projecció de Ciutat, Jordi Medina, ha destacat el caràcter comercial de la ciutat de Vilanova, i ha assenyalat les APEU com una oportunitat: “creiem fermament que pot ser una oportunitat per la ciutat per continuar sent un referent comercial i per enfortir encara més els establiments comercials de Vilanova i la Geltrú. Volem ser ciutat comercial, volem que la gent vingui a la ciutat a passar-hi el dia o uns dies i gaudeixi durant tot l'any de tot el que la ciutat li ofereix. Volem ser ciutat destí”. L'Ajuntament veu l'APEU com una eina útil, un model que ja funciona a altres països, i que s'adapta a un món canviant, que té en compte tant el comerç tradicional com tots els tipus d'establiments comercials: restauració, venda de productes, serveis o activitats.\nLa regidora d'Empresa i Innovació, Conxi Martínez, que ha assistit a l'acte amb el regidor de producció del 1r sector i mercats municipals, Jaume Carnicer, ha manifestat que “Parlar de comerç avui és parlar d'una experiència de qualitat, d'atenció, d'oferta plural i de diversitat d'oferta al voltant. Parlar de comerç és també parlar d'entorn comercial i de treballar-lo transversalment”.\nActualment, hi ha comptabilitzats 2.500 BID arreu del món, dels quals 1.200 als Estats Units, 400 al Canadà, 283 al Regne Unit i 35 a Alemanya. A Catalunya l'any 2017 es va impulsar una prova pilot als barris barcelonins de Sant Andreu i el Born.\nNota de premsa sencera de l'Ajuntament de Vilanova i la Geltrú


Creix la reivindicació de preservar ‘in situ’ la vil•la romana de la Sagrera | Les Set Edats\n← Antoni Prevosti i la genètica de poblacions a la Universitat de Barcelona\nL’impacte de l’observatori orbital UARS contra l’atmosfera (i la superfície?) terrestre →\nLes obres del tren d’alta velocitat a la Sagrera han permès descobrir una notòria vil•la romana.\nDes de fa un mes i mig, es treballa en aquest jaciment, d’uns 1.100 m2 de superfície. Les autoritats polítiques semblen decidides, amb independència dels criteris arqueològics, de soterrar-la sota les obres, bo i conservant les peces “museïtzables”. Des de col•lectius veïnals de la Sagrera, en canvi, es considera que caldria compatibilitzar les obres de l’estació amb la preservació i visitabilitat del jaciment. La miopia que deixen entreveure les declaracions del batlle de Barcelona, però, serà difícil de combatre amb arguments.\nNo obstant, s’ha provat d’arguir la rellevància de l’indret. Una gran vil•la romana rural en un indret que ara és urbà i, a més, d’una de les ciutats turístiques més importants, podrien ser arguments de pes. Malauradament, som en campanya electoral, i possiblement alguns polítics consideren que cal mostrar “fermesa” i capacitat d’enfrontar-se a allò que diguin els “acadèmics” en les seves “torres d’ivori”.\nLa vil•la romana en qüestió podria datar de l’època de l’Alt Imperi (segles I-II d.C.) i no fou abandonada fins els segles IV-V d.C. En la part nord s’hi troben les restes corresponents a la residència del propietari (pars urbana). En la part sud hi ha una zona termal, destinada a l’amo de la vil•la, família i hostes. Vil•les com aquesta no eren infreqüents en el Pla de Barcelona durant l’època del Baix Imperi romà. No obstant, el fet que moltes d’elles patissin transformacions posteriors o fossin directament destruïdes per ampliar els terrenys cultivables, fa que el coneixement sobre aquestes vil•les sigui molt parcial. Científicament, és cert, un bon treball de documentació i un soterrament controlat de les restes, podria fornir una informació prou rellevant del Barcelonès de l’època. La qüestió, però, de la gestió del patrimoni arqueològic va més enllà de l’àmbit acadèmic estricte, i això explica iniciatives per museïtzar in situ la vil•la romana de la Sagrera.


Posted on 24 24+00:00 Desembre 24+00:00 2018 24 24+00:00 Desembre 24+00:00 2018 per cristinacasasmata\nSi hi ets, és per aquesta voluntat animal que et mou per ser aquí, en aquest lloc tebi i primigeni que és el nadal. Un espai físic i emocional que has anat fent teu i des d’on has construït tot el que avui ets. Rebent dels altres i donant-los el poc que tenies. Perquè si bé és cert que hi ha una felicitat petita i diferent per a cadascú, el que realment la fa gran és poder-la compartir.\n24 24+00:00 Desembre 24+00:00 2018 a les 14:11\nÒbviament utilitzo un traductor per poder expressar-me en la teva llengua, tan sols enviar-te una abraçada, i agrair-te des d’Euskadi tot el compartit … una abraçada Cristina, i perdona si la traducció no és bona.\ncristinacasasmata ha dit:\n24 24+00:00 Desembre 24+00:00 2018 a les 17:14\nEm fa molta il·lusió el teu comentari en català. La traducció és excel·lent. He passat molts nadals i estius a Euskadi on hi tinc bons amics. Ells m’han transmès l’estima per la cultura i la llengua euskera. Zorionak eta urte berri on, Albert. Per tot el compartit …\nEntrada prèviaAnterior Posar en valor els valors\nEntrada següentSegüent Millors lectures 2018


Notícies esport i consells | Educació física\nPàgina d'iniciNotícies esport i consells\nNotícies esport i consells\nEls estiraments es poden fer a qualsevol lloc, a casa, a la muntanya…. Quan s’efectuen els estiraments, els hem de fer d’una forma suau i lenta, sense cap moviment brusc i evitant els rebots. Cada cop que es faci un exercici s’ha de notar una tensió muscular, però sense arribar a dolor. Aquesta tensió ha d’anar augmentant al llarg de 15-20 segons que ha de durar cada exercici, així ens assegurem que el múscul s’ha estirat una mica. És important estirar correctament, ja que si no pot provocar l’efecte contrari al que volem.\nCircuits de caminar o còrrer\nEls Circuits esportius a Barcelona són espais públics urbans situats en parcs, avingudes i altres zones a l’aire lliure per on caminar o córrer. Es tracta d’una manera senzilla de fer esport, ja que són activitats físiques accessibles que no requereixen un equipament complex. Els circuits estan convenientment senyalitzats, amb informació i consells pràctics.\nEls circuits que hi ha actualment a la ciutat de Barcelona són aquests:\nCircuit del parc de Joan Miró. L’itinerari és per l’interior del parc, entre els carrers de Tarragona, de la Diputació, de Vilamarí i d’Aragó, i la distància total, 700 metres.\nCircuit del Castell de Montjuïc (dos itineraris). Els itineraris comprenen el perímetre del castell, baluard, museu militar, telefèric i fossars, a la muntanya de Montjuïc. Les distàncies són les següents: itinerari 1, 1.992 metres; itinerari 2, 1.340 metres.\nCircuit de Can Dragó. L’itinerari passa per l’avinguda Meridiana, avinguda de Rio de Janeiro, passeig d’Andreu Nin i passeig de Valldaura. La distància és de 900 metres.\nCircuit del passeig Marítim. L’itinerari va pel passeig Marítim, entre els carrers de l’Arquitecte Sert i Bac de Roda. La distància és de 1.500 metres.\nCircuit Diagonal-Cervantes. L’itinerari és per avinguda Diagonal, entre la plaça de Francesc Macià i el parc de Cervantes. La distància és de 3.530 metres.\nCircuit Diagonal – Sant Martí. L’itinerari és per avinguda Diagonal, entre els carrers de Badajoz i Josep Pla. La distància, en aquest cas, és de 2.600 metres.\nCircuit Aragó-Guipúscoa. L’itinerari comença al carrer d’Aragó – rambla de Guipúscoa, entre l’avinguda Meridiana i Extremadura. La distància és de 2.600 metres.\nCircuit de la rambla de Prim. L’itinerari passa per la rambla de Prim, entre els carrers de Cantàbria i Santander i la plaça de Llevant. La distància és de 2.200 metres.\nCircuit del parc del Clot. L’itinerari transcorre per l’interior del parc del Clot, entre els carrers dels Escultors Claperós, Municipi i Gran Via. La distància és de 700 metres.\nCircuit del parc de la Ciutadella. Tot l’itinerari és per l’interior del parc. La distància és de 2.135 metres.\nCircuit del passeig del Mirador de les Aigües. L’itinerari va des de la plaça de Mireia fins a la plaça de Maduixers. La distància és la més llarga de totes: 9.000 metres.\nLa ciutat també ofereix unes altres rutes anomenades Caminant fem salut. Són itineraris urbans que transcorren per llocs emblemàtics i d’interès cultural o patrimonial dels deu districtes de la ciutat. Són una activitat saludable i cultural, ja que tot caminant es poden descobrir indrets especials de la ciutat.\nEl dia 18 de juny de 2016 es va inaugurar a l’espai de l’Anella Olímpica de Montjuïc l’Open Camp Barcelona, el primer parc temàtic de l’esport. Es tracta d’una iniciativa innovadora a nivell mundial en la que els visitants no són espectadors de l’esport sinó que en són els protagonistes. Cada assistent pot participar un total de trenta-sis atraccions reals i virtuals que li permeten convertir-se en una estrella de l’esport per unes hores.\nOpen Camp Barcelona compta amb deu experiències reals i nou experiències virtuals; vuit exhibicions permanents i set espectacles itinerants; sis espais urbans nous, cinc edificis emblemàtics, quatre tendes especialitzades i tres restaurants.\nEls visitants han de comprar una entrada amb la que obtenen una polsera que dona accés a les diferents instal·lacions (Palau Sant Jordi, Estadi Olímpic Lluís Companys, Camp de Beisbol Pérez de Rozas, Complex Esportiu Pau Negre-Parc Migdia, etc.) i que permet participar en les atraccions com ara viure un minut de glòria en el camp de futbol i que el públic cridi el seu nom, practicar tir esportiu a la galeria de tir, batejar en el camp de beisbol, posar a prova la pròpia precisió jugant a bàsquet a la primera pista interactiva d’Europa, o córrer els 100 metres llisos entre d’altres experiències. A més cada dia hi ha una festa de tancament a l’estadi.\nEl projecte incorpora un fort component tecnològic amb la utilització de les darreres novetats en realitat virtual, vídeos, rànquings generals consultables a través d’una app pròpia, etc.\nEl preu de l’entrada va des dels 8 als 27 € en funció de l’edat i de les activitats que es vulguin practicar.\nA la ciutat de Barcelona disposem d’un circuit permanent d’orientació a la muntanya de Montjuïc que es va inaugurar el mes de juny de l’any 2010.\nFou promogut i dissenyat per l’Institut Barcelona Esports i el Club d’Orientació Catalunya amb tres recorreguts diferents en funció del nivell de dificultat.\nEl recorregut, de dos quilòmetres de distància fins a sis i mig, es pot començar des de qualsevol punt del mapa i acabar on li convingui a l’usuari.\nAbans d’anar, informeu-vos per si hi han hagut canvis!\nOn es pot aconseguir el mapa?\nEs pot adquirir el mapa als punts d’informació del parc situats a:\nEl circuit permanent de Montjuïc consta de tres itineraris: A (fàcil), B (mitjà) i C (alt).\nEn general es tracta d’un circuit assequible, amb força desnivell (estem a la muntanya de Montjuïc), no gaire tècnic.\nSi es vol fer tot sencer i caminant es necessiten unes 3 hores aproximadament. També es pot fer per parts.\nLes fites són de fusta i estan clavades a terra amb una pinça incorporada.\nEl circuit A té una distància d’uns 2 km. És ideal per fer-lo amb nens i pels no iniciats en aquest esport.\nÉs un circuit amb molts punts de referència (l’Estadi Olímpic, el Palau Sant Jordi, la torre Calatrava), i per tant la lectura del plànol resulta senzilla.\nA la llegenda del costat del mapa, a més dels elements naturals (vegetació, senders, etc.) i d’altres elements físics, hi ha una sèrie d’indicacions complementàries. Per exemple, s’indica si la fita en qüestió està al costat d’un mur, si aquest es pot passar o no, o si es troba en una zona d’arbres.\nHem de tenir present que pot ser que alguna de les fites n0 hi sigui per culpa d’un acte de vandalisme, obres o alguna altra modificació de l’espai públic.\nJa s’ha inaugurat el remodelat skatepark molt aprop de la platja de la Marbella i al costat de les pistes d’atletisme.\nL’anterior, que ja tenia 21 anys, estava en bastant malt estat.\nEl nou skatepark té 2.600m2, diferents àrees i nivells de dificultat. Una zona street, un snake i una pool. També elements de més gran alçada com funbox i rampes.\nA la part superior hi ha l’àrea street amb elements com escales, baranes, bancs … Des d’aquesta part es pot iniciar el descens cap a la zona snake.\nLa zona snake permet el patinatge de llarg recorregut. Al principi trobem elements naturals als costats i més endavant es divideix en dues vies amb una illa entre elles que acaben a les dues pools que estan a la part inferior més propera a la platja.\nA la zona de pools trobem elements més senzills per a principiants i de major dificultat per als que tinguin més nivell.\nWeb de la Bicicleta de l’Ajuntament de Barcelona\nL’Ajuntament de Barcelona ha posat en marxa una nova web de la bicicleta on es pot trobar informació molt útil en relació al món de les dues rodes: mapa de la xarxa de carrils bici actuals i previstos, els aparcaments de bici, esdeveniments, normativa per saber com s’ha de circular de manera segura, beneficis d’anar pedalejant per la ciutat, recomanacions imprescindibles per anar en bicicleta, notícies, consells, etc.\nConsells btt: Les marxes de la bicicleta\nCONSELLS PER SORTIR A CÒRRER\nAra que s’ha posat de moda sortir a còrrer fes cas de les següents recomanacions:\nL’espai Família i Escola. Junts per l’Educació del Departament d’Ensenyament ofereix informació, orientacions i recursos per millorar la implicació de les famílies en el procés escolar dels seus fills i filles i facilitar-los la tasca educativa.\nDarrerament s’ha actualitzat amb un seguit de recomanacions sobre aspectes clau del desenvolupament dels fills. Un d’aquests considerats aspectes clau és la pràctica habitual de l’activitat física que fa que nens i joves creixin sans i saludables, i contribueix a que assoleixin maduresa afectiva i millorin la socialització i el rendiment escolar.\nTranscrivim i reproduïm a continuació els continguts relatius a la pràctica de l’activitat física.\nUn cos per a tota la vida\nEls vostres fills necessiten fer activitat física i esport al llarg de tota la seva vida. L’esport, a més de ser una pràctica saludable, els proporciona l’oportunitat de millorar la maduresa afectiva i la seva socialització, alhora que facilita l’augment del rendiment escolar.\nCal fomentar l’activitat física en les rutines diàries per evitar la vida sedentària: pujar i baixar escales en lloc d’utilitzar l’ascensor, caminar en lloc d’utilitzar el transport públic…\nEls esports d’adversari fomenten el respecte a l’oponent.\nEls esports d’equip afavoreixen la socialització.\nÉs important que oferiu als vostres fills una varietat d’esports entre els quals puguin escollir el que més s’avé amb els seus interessos, habilitats i característiques.\nLa competició esportiva és bona sempre que el component educatiu estigui per sobre de l’objectiu de guanyar; en cas contrari, els valors positius de l’esport es poden convertir en contravalors.


Taules de debat per al Pla Estratègic de Canal Terrassa - Sessions de Debat - Pla Estratègic de Canal Terrassa - Participa a Terrassa\nPla Estratègic de Canal Terrassa\nElaboració del Pla Estratègic\nRedacció del Pla 06-05-2022 - 30-06-2022\nTaules de debat per al Pla Estratègic de Canal Terrassa\n07/04/2022 09:36 comment-square 0 comentaris\nbell 12 12 seguidores Seguir Taules de debat per al Pla Estratègic de Canal Terrassa\n\nObjectiu d’aquesta activitat:\nCanal Terrassa està elaborant el seu Pla Estratègic de Canal Terrassa, sota el guiatge de la Xarxa Audiovisual Local (XAL), amb l'objectiu de dissenyar com han de ser els mitjans de comunicació municipals de cara al 2025 davant del canvi que està vivint el sector en aquests moments.\nEn aquest procés és fonalmental recollir les aportacions de primera mà de diversos àmbits ciutadans, que ens ajudin a identificar què és allò que més interessa a la nostra audiència, com podem enfortir les nostres relacions i com podem avançar-nos a aquests canvis de consum audiovisual.\nAmb aquest objectiu s’ha celebrat una jornada amb diverses taules de debat monogràfiques rep escoltar totes aquestes opinions, rep a poder-les integrar en la redacció del Pla Estratègic de Canal Terrassa.\nCultura i Esports (9:00 h)\nArtur Moncal, vicepresident de la Coordinadora d’entitats de cultura popular de Terrassa:\nSílvia Bartés, directora de la Sala Crespi i gestora teatral.\nJaume Vidal, Cap de premsa del Club Natació Terrassa.\nFrancesc Salvatella, President de l’entitat Hoquei per Terrassa.\nComerç (10:00 h)\nGerard Rius, Director del departament de comunicació i màrqueting de la Cecot.\nAlbert Moreno, de Relacions institucionals de la Cambra de Comerç de Terrassa.\nAnna Roqué, tècnica Comerç Terrassa Centre.\nJoventut (11:00 h )\nSergio Priego, estudiant de Realització d’audiovisuals i espectacles de l’Institut Santa Eulàlia.\nCarla Galí, estudiant del CITM (Centre de la Imatge i la Tecnologia Multimèdia de la UPC a Terrassa).\nMaribel Tarrés, directora de l’Institut Jaume Cabré de Terrassa.\nMitjants de comunicació (12:00 – 13:30 h)\nAlbert Jordana, President de la Coordinadora de Televisions Públiques Locals.\nToni Miedes, responsable de Relació amb les entitats adherides de la XAL.\nMiquel Àngel Luque, Cap de redacció del Diari de Terrassa:\nJoan Manuel Oller, Director del Món Terrassa.\nCarme Roldán, periodista terrassenca i membre del Consell consultiu i assessor dels serveis de comunicació públics audiovisuals de Terrassa.\nCarrer de Sant Pere, 9, 08221 Terrassa, Barcelona


Valoració IPC Setembre 2017 | Unió Sindical Obrera de Catalunya\nL’Institut Nacional d’Estadística ha publicat avui l’IPC corresponent al mes de setembre, que no ha experimentat una variació mensual a Catalunya de manera que el creixement dels preus s’ha situat en el 2,1% interanual, superior encara a l’1, 8% del conjunt de l’estat. Després d’un any en què els preus han seguit una tendència a l’alça, cal que aquest creixement s’estengui també als salaris.\n“La crisi econòmica ha propiciat un escenari de desigualtat salarial, que es manté encara, i una forta devaluació dels salaris. A més, ha transformat profundament el mercat laboral, en què l’ocupació que es crea és molt precària, inestable i amb salaris més baixos. Per tot això, és el moment que la recuperació econòmica tingui efecte en la recuperació social i de les rendes dels treballadors”, explica Maria Recuero secretària general d’USOC.\nPer a això, des de la USOC advoquem per recuperació la força vinculant de la negociació col·lectiva així com continuar amb l’increment gradual de l’SMI. “A més, cal continuar lluitant contra la precarietat i la temporalitat injustificada i posar en marxa un pla de xoc contra la desocupació juvenil”, concreta Recuero.\nConvocatòria de Vaga en el… →


Aquesta pàgina web, igual que la majoria de les pàgines en Internet, utilitza cookies per millorar i optimitzar l'experiència de l'usuari. A continuació trobarà informació detallada sobre què són les cookies, la seva importància, quina tipologia utilitza aquest lloc web, com s'administren i el llistat de les cookies actives a la nostra pàgina.\nSón petits fitxers de text que una pàgina web col·loca en un ordinador, telèfon o qualsevol altre dispositiu, amb informació sobre la seva navegació en aquest lloc. Les cookies són necessàries per a facilitar la navegació i fer-la més fàcil, i no danyen el seu ordinador.\nDes d'un punt de vista tècnic, permeten que les pàgines web funcionin de forma més àgil i adaptada a les preferències dels usuaris, com per exemple desant l'idioma, la moneda del país o detectant el dispositiu d'accés.\nEstableixen nivells de protecció i seguretat que impedeixen o dificulten ciberatacs contra la pàgina web o els seus usuaris.\nServeixen per optimitzar la publicitat que es mostra als usuaris.\nAquestes cookies recullen informació sobre l'ús que els visitants fan del web, per exemple pàgines vistes, errors de càrrega, etc. És informació genèrica i anònima, on no s'inclouen dades personals, ni es recull informació que identifiqui els visitants. El seu objectiu últim és millorar el funcionament del web.\nAquestes cookies registren informació (com el seu nom d'usuari, idioma o la regió en què es troba) i característiques més personals. Per exemple, permeten oferir contingut personalitzable basat en la informació i els criteris que s'hagin proporcionat de manera voluntària. Aquestes cookies també poden utilitzar-se per recordar els canvis en la mida del text, fonts i altres parts editables de la pàgina web. També s'utilitzen per oferir alguns serveis sol·licitats, com veure un vídeo o comentar en un bloc. La informació recopilada per aquestes cookies pot ser anònima i no rastrejarà la seva activitat en altres pàgines web. En visitar la nostra pàgina web, accepta la instal·lació d'aquestes cookies en el seu dispositiu.\nSi vol permetre l'ús de cookies de la nostra pàgina, segueixi les següents instruccions.\nEn obrir el navegador, faci clic a “Eines” a la part superior i seleccioni la pestanya “opcions”.\nDins d'opcions, faci clic a “Privadesa”.\nMarqui “Permet l'administració de cookies”.\nRevisi la pestanya “Privadesa” i asseguri’s que està configurada amb un nivell de seguretat mitjà o inferior.\nSi la configuració de seguretat no és mitjana, les cookies s'estaran bloquejant.\nSeleccioni la icona Privadesa.\nFaci clic a cookies, i seleccioni: “Permet la instal·lació de cookies”.\nFaci clic a la pestanya de “Seguretat” i revisi si l'opció “Bloqueja l'accés de cookies de tercers” està marcada o no.\nFaci clic a “Desa”.\nInstal·lació de cookies en Mac\nSi té un Mac i vol permetre l'accés de les nostres cookies al seu ordinador, segueixi les següents instruccions:\nEntri a “Explorer” i seleccioni “Preferències” a la barra de navegació.\nBaixi fins que vegi “Cookies” just sota arxius rebuts.\nSeleccioni “No m’ho tornis a preguntar”.\nEntri a Safari i seleccioni “Preferències” a la barra de navegació.\nFaci clic a la pestanya “Seguretat” i marqui l'opció “Accepta cookies”.\nSeleccioni l'opció: “Només des de la pàgina actual en què estic navegant”.\nEntri a “Mozilla” o “Netscape” i, a la part superior del seu navegador, marqui l'opció “Preferències”\nBaixi fins que vegi “Cookies” just sota “Privadesa i Seguretat”.\nSeleccioni l'opció “Permet l'accés de cookies només des de la pàgina actual”.\nEntri a “Opera” i seleccioni “Menú” i “Configuració” a la barra de navegació.\nSeleccioni “Preferències” i faci clic a la pestanya “Avançat”.\nMarqui l'opció “Accepta cookies”.\nQuines cookies estan actualment en ús en el nostre lloc?\nJSESSIONID Mac Insular Sesió Cookie tècnica utilitzada per identificar la seva sessió de treball, fet que permet mantenir el context de les seves peticions.\nsdmenu_my_menu Mac Insular 24 Hores Cookie tècnica utilitzada per identificar la seva sessió de treball, fet que permet mantenir el context de les seves peticions.\naviso Mac Insular 365 díes Cookie tècnica utilitzada per identificar la seva sessió de treball, fet que permet mantenir el context de les seves peticions.\n_utma GOOGLE 2 anys Permet el seguiment dels accessos de l’usuari al lloc web mitjançant l’eina Google Analytics. Pot obtenir més informació a: http://developers.google.com/analytics/devguides/collection/analyticsjs/cookie-usage\n_utmb GOOGLE 24 hores Permet el seguiment dels accessos de l’usuari al lloc web mitjançant l’eina Google Analytics. Pot obtenir més informació a: http://developers.google.com/analytics/devguides/collection/analyticsjs/cookie-usage\n_utmc GOOGLE Sessió Permet el seguiment dels accessos de l’usuari al lloc web mitjançant l’eina Google Analytics. Pot obtenir més informació a: http://developers.google.com/analytics/devguides/collection/analyticsjs/cookie-usage\n_utmz Mac Insular 6 mesos Permet el seguiment dels accessos de l’usuari al lloc web mitjançant l’eina Google Analytics. Pot obtenir més informació a: http://developers.google.com/analytics/devguides/collection/analyticsjs/cookie-usage


Famílies que han acollit refugiats ucraïnesos: “Ens han deixat de la mà de Déu”\nNo hi ha cap ajut específic per a les persones que han ofert sostre i menjar als exiliats de la guerra d'Ucraïna\nLa mare i les tres noies refugiades d’Ucraïna que des de fa dos mesos viuen a Ripoll. DAVID BORRAT\nGirona“Em van dir que estarien a casa un màxim de quatre setmanes, mentre es tramitava la documentació, i que rebria tota l’ajuda i el suport que necessités”, recorda Nina Llach, una psicòloga de 49 anys que viu a Ripoll. Quan va esclatar la guerra d’Ucraïna va decidir que havia de fer alguna cosa per ajudar els refugiats i es va oferir per acollir-ne a casa, aprofitant que hi havia una expedició dels Bombers de Girona que n'anava a recollir. Però la realitat ha quedat molt lluny de les promeses que li van fer en les reunions prèvies. Fa gairebé dos mesos que va rebre una mare i tres noies joves, i pràcticament no ha tingut cap suport per cobrir les necessitats bàsiques de les ucraïneses. El pla estatal d’acollida de refugiats preveu assistència per als exiliats, però cap administració ha establert una línia d'ajuts per a les persones que han acollit a casa els que fugien del terror bèl·lic.\n“He hagut de portar-les a Girona o Camprodon per fer tots els tràmits, pagar el menjar, el butà, la roba, el material escolar… I sort dels veïns i familiars que m’han ajudat, i d'una empresa que ens han pagat el gasoil perquè puguem dutxar-nos”, assenyala la psicòloga, que no ha trobat cap mena d'acompanyament en tot el procés. “Sento una impotència increïble, perquè no les penso deixar tirades i aquí sempre tindran un llit i un plat a taula, però m’han posat en una situació terrible. Només treballo mitja jornada i ja no tinc diners, i n’he hagut de demanar a familiars. No podré viure gaire més, així”, diu Llach, que critica el paper de les administracions: “Ens han deixat de la mà de Déu”. Aquesta veïna de Ripoll diu casualment la mateixa frase que la Roser Arnau i l’Enric Rosillo, dos veïns de Pontós que també van acollir refugiats i que senten que els han deixat sols: “No ens han ajudat en res, ens han dit «aquí teniu les famílies, i ara espavileu-vos per ajudar-les»”, es queixen.\nLa parella, a banda de suport econòmic, també ha trobat a faltar orientació i informació. “No sabíem on havien de demanar els papers. Per casualitat, una senyora ens va preguntar si ja havíem tramitat el seu NIE provisional, i això no ens ho havia explicat ningú”, posen d’exemple. Des del Ministeri d'Inclusió recorden que han desplegat campanyes de comunicació, han creat una pàgina web en ucrainés i que han habilitat un Call Center per resoldre dubtes i preguntes; que ja ha atès més de 60.000 trucades.\nDiferències entre administracions\nEl matrimoni de Pontós afegeix que, a més, cada administració funciona diferent. Per exemple, la Nina no rep cap ajuda del Consell Comarcal del Ripollès; en canvi, la Roser i l’Enric sí que han aconseguit un petit suport del de l'Alt Empordà, després de gairebé dos mesos acollint una mare i una filla d’11 anys: tenen un lot de menjar al mes, 60 € per a roba de Càritas, i d'aquí sis setmanes rebran una targeta moneder de 100 € per a alimentació. “Tenim sort de la solidaritat dels veïns i dels amics que ens han ajudat durant tot aquest temps, però per part de l’administració, zero ajudes”, insisteixen.\nFins i tot, hi ha famílies que han decidit marxar de Catalunya per la manca de possibilitats de sortir-se'n aquí. És el cas d'una mare i una filla que va acollir la veïna de Girona Isabel Codina. Tres setmanes després d'arribar se'n van anar a Polònia. "Acollir-se al pla de l'Estat significava estar sis mesos sense treballar. Aquí tot era fer cues: per a l'assistenta social, per a la documentació. I veien que no podrien fer res. El govern diu que destina molts milions als refugiats, però després et posen tot de pegues", lamenta Codina.\nRefugiats ucraïnesos: "Necessitem lloguers de pisos per mesos"\nPer tot plegat la Coordinadora d’ONGs solidàries de les comarques gironines carrega contra el sistema d’atenció social dels refugiats: “S'ha respost tard i de manera insuficient: ni s’ha articulat un sistema de suport als particulars que acullen refugiats, ni s’han redimensionat els equips de serveis socials”, subratlla el seu president, Jan Millastre.\nEl 70% dels refugiats, en xarxes familiars\nSegons dades de la Generalitat, a Catalunya hi ha registrats 20.486 refugiats ucraïnesos, el 70% dels quals estan allotjats en xarxes familiars i de proximitat, i el 30% en dispositius d’allotjament d’urgència. Quan arriben, poden sol·licitar una protecció temporal, que els dona accés a la salut i l’educació, i dret a treballar. Si ho volen, es poden acollir al programa estatal d'asil que s’ha desplegat per la crisi ucraïnesa i que cobreix el seu allotjament i manutenció. Ara bé, si prefereixen quedar-se amb les famílies acollidores mentre esperen que se'ls assigni el destí final –com les ucraïneses de Ripoll i de Pontós–, llavors no tenen cap suport, més enllà dels ordinaris.\nI és que la resta d’administracions no tenen cap línia específica per als refugiats ucraïnesos ni per a les famílies que els acullen. “Només tenim els programes i serveis per a persones nouvingudes o per als veïns en situació de vulnerabilitat”, indica la directora del Consorci de Benestar del Ripollès, Elisabet Ortega, que especifica que les entitats locals i comarcals no han rebut cap aportació extraordinària per atendre l'augment de demanda derivada de la crisi. Per aquest motiu hi ha famílies que es troben amb administracions que poden ajudar-les més o menys, en funció de les seves disponibilitats econòmiques.\nEl ministeri d'Inclusió es va comprometre a cobrir amb els fons europeus totes les despeses derivades de l’acollida d'ucraïnesos de les comunitats autònomes i la resta d'administracions, tot i que no se sap quan arribaran aquests diners. Des del departament d’Igualtat i Feminismes s’han compromès a reforçar els recursos d’ajuda “en les pròximes setmanes i mesos, i en la mesura que l’Estat transfereixi els Fons Europeus”. I, mentrestant, són les famílies les que han d'assumir de la seva butxaca el cost econòmic d'auxiliar els refugiats.\nInternacional | 21/05/2022\nInternacional / Europa | 21/05/2022\nguerra Guerra a Ucraïna refugiats acollida refugiats


Laia Balcells - Acadèmia i salut mental | NacióDigital\nAcadèmia i salut mental\n«Un de cada tres estudiants de doctorat estan en risc de tenir algun trastorn psiquiàtric i la prevalença de problemes de salut mental es molt més alta entre els doctorands»\nper Laia Balcells, 27 d'abril de 2017 a les 22:01 |\nAquesta setmana en Will Moore, un professor de Ciència Política de la Universitat d’Arizona (ASU), va decidir posar fi a la seva vida. Abans de fer-ho va redactar una nota de comiat, que va programar que es publiqués al seu bloc personal unes hores després de la seva calculada mort. El seu suïcidi ha deixat la comunitat internacional de politòlegs trasbalsada. Feia unes setmanes, Mark Sawyer, un altre professor de Ciència Política, de la Universitat de Los Angeles (UCLA) també havia decidit suïcidar-se. I no fa gaires anys, una estudiant de doctorat de Yale també ho va fer.\nLa llista de casos es podria allargar indefinidament. Els acadèmics som un col·lectiu especialment vulnerable a problemes de salut mental. Fa uns dies es va publicar un estudi realitzat a Flanders a la revista Research Policy, que documentava que un de cada tres estudiants de doctorat estan en risc de tenir algun trastorn psiquiàtric i que la prevalença de problemes de salut mental es molt més alta entre els doctorands que entre persones de similar nivell d’estudis que no estan a l’Acadèmia. En aquest estudi, es parlava de les condicions de treball i el context organitzatiu com a factors explicatius d’aquest fenomen. Cal dir que també hi ha la possibilitat que hi hagi un procés d’ auto-selecció que impliqui que persones amb una major tendència a tenir trastorns mentals també siguin persones amb més probabilitat de dedicar-se a fer un Doctorat. Tanmateix, la vida acadèmica té unes característiques que poden generar alts nivells de estrès i d’angoixa fins i tot a les persones menys vulnerables.\nCom a professora, puc afirmar que la vida acadèmica té un munt d’avantatges inqüestionables: flexibilitat horària; possibilitat de viatjar i conèixer món a través del treball de camp i/o de conferències; la possibilitat de realitzar recerca independent i en temes amb els quals hom està interessat; un estímul intel·lectual constant; la possibilitat de transmetre coneixement i educar. Fins aquí, tot fantàstic. El problema de la feina acadèmica és que també implica molta responsabilitat en la gestió del temps professional i personal, que no sempre es fa bé. Per exemple, si no es té auto-disciplina, és possible perdre una tarda llegint el diari (o Twitter) davant de l’ordinador del despatx i després haver de passar un cap de setmana sencer treballant a fi a recuperar les hores perdudes. O senzillament, passar els caps de setmana sencers treballant perquè sempre hi ha feina a fer i no hi ha un límit establert sobre l’horari laboral. Això significa, inevitablement, deixar de passar temps de qualitat amb amics i família. L’altre problema és la solitud: en molts casos, els acadèmics passem un grapat d’hores del dia sols, sense interactuar amb altres persones fora dels col·laboradors amb qui ens comuniquem via email o videoconferència. Finalment, hi ha el tema del mercat de treball. A països com Espanya, tenir un Doctorat es valora relativament poc, i són molts els Doctors que acaben a l’atur o fent feines fora de l’àmbit acadèmic. L’ansietat i l’ angoixa associada a la possibilitat de no trobar feina quan s’acabi el procés de formació pot tenir costs molts alts sobre la salut mental, sobretot quan hom està fent un esforç per completar un projecte tan ambiciós com és una tesi doctoral. A països com els Estats Units, el mercat de treball es una mica mes generós amb els Doctors, però a la vegada existeix una competència molt feroç durant els anys de formació i durant els anys posteriors a l’obtenció del doctorat. Per exemple, per a poder accedir a la titularitat d’una plaça a la Universitat s’han publicar un mínim d’articles en revistes i/o llibres acadèmics en un període delimitat de temps. Per obtenir la titularitat, el tenure, cada professor se sotmet a un procés molt exigent, en el qual professors més veterans es llegeixen tota la seva producció acadèmica, analitzen la seva docència i finalment l’avaluen. A tot això s’hi suma el fet que molt sovint no es pot accedir a feines a les ciutats desitjades, ja que no hi ha places a tot arreu per a tothom, i que et pugui tocar viure a llocs relativament remots, lluny de la parella o fins i tot dels fills.\nAquest no es un article per a queixar-me de la vida dels acadèmics, ja que al capdavall tenim la vida que hem triat. És una oportunitat per a parlar del nostre col·lectiu, que molt sovint està idealitzat o fins i tot menyspreat (quantes vegades he sentit el comentari “els professors universitaris no treballeu!”). També per parlar del tabú de la salut mental, un problema que afecta a aquest grup social, sí, però també a molts d’altres, possiblement per motius d’una altra naturalesa. A Estats Units, igual que a Catalunya i Espanya, hi ha telèfons d’ajuda per a gent que, com en Will, pensa acabar amb la seva vida. Però es evident que no són una solució ni una garantia, i que hauríem d’anar més enllà i treballar la prevenció des d’àmbits molt diversos. Estigmatitzar a persones que pateixen depressió, trastorns d’ansietat, o altres tipus de malalties mentals no ajuda a afrontar el problema i a ajudar als que estan patint. Aquests dies, tots els amics i coneguts d’en Will no parem de donar voltes sobre com hauríem pogut impedir la seva tràgica decisió. Ja no podrem fer que en Will torni, però tant de bo aprenguem a fer-ho millor a partir d’ara i així evitar que hi hagi una propera vegada.\nVaig néixer a Granollers un mes de juliol. El 2010 em vaig doctorar en Ciències Polítiques per la Universitat de Yale i actualment sóc professora a la Universitat de Duke. A la que puc m'escapo a Catalunya, així que visc entre dos continents. Faig recerca i ensenyo sobre temes de conflicte i violència política. Com deia la Montserrat Roig: "El paisatge que més m'apassiona és l'humà".\nJo que sóc tan cosmopolita\nRacionalitat, nacionalisme i independència\nPertot arreu és un problema\nPer Anònim el 30 d'abril de 2017 a les 15:58\nNo crec que hi hagi d'haver tantes diferències entre països del nord i del sud d'Europa. La pressió que pot conduir a trastorns mentals no prové únicament de les exigències en el treball realitzat que poden variar de país a país, sinó també dels terminis, que per exemple a Alemanya són molt més flexibles que no pas a França o Espanya. I les sortides laborals al sud són molt més reduïdes… La pressió per avançar en la recerca, així com la gestió del temps (treball/descans), tot això ens ho muntem en bona part nosaltres, però no veig cap manera de no imposar-se ritmes devastadors estant dins del sistema. En fi, estem pla ben arreglats…\nPer Anònim el 28 d'abril de 2017 a les 13:16\nTambé els té la societat en general. Tan lluny com al 1968 un psiquiatra americà va fer notar en uns articles que van sortir a diverses revistes que el seu país en conjunt semblava comportar-se d'una forma que si s'hagués tractat d'un individu s'hagués diagnosticat com de tenir problemes mentals. Recentment n'he trobat la referència en un llibre de ciències polítiques.\nUn matís, una veritat, una pregunta i les gràcies\nPer Anònim el 28 d'abril de 2017 a les 07:47\nDubto que la magnitud d'aquest problema sigui el mateix a Espanya (i Catalunya) que al N d'Europa i Amèrica, on el nivell de competició i exigència són molt més elevats. D'altra banda, el menyspreu que hi ha vers als profes que no fan res se'l tenen ben merescut, doncs efectivament no fan res i això per no entrar a parlar de la seva mediocritat mentre una part important del talent nacional fa les maletes. Espanya (i Catalunya) han fet molt bé els deures en el camp dels centres de recerca però la Universitat segueix sent el punt negre del sistema. M'ha agradat el teu article pq al final m'ha fent plantejar això: És possible bastir un sistema d'excel.lència com l'Americà sense els problemes de salut mental que ara es denuncien? Gràcies


L'estiu t'ha deixat taques en la pell? T'expliquem com tractar-les - FÒRUM.ad\nL’estiu t’ha deixat taques en la pell? T’expliquem com tractar-les\nEl 27/10/19 8:00\nSi després de passar tot l’estiu sota el sol, t’has descobert noves taques en la pell o s’han enfosquit algunes que ja tenies… ja n’hi ha prou de laments i posem-nos a la feina per a tractar-les al més aviat possible. I és que, encara que existeixen més causes que expliquen la hiperpigmentació cutània, l’exposició solar és la principal.\nLa radiació solar és la que activa, en primera instància, la producció de melanina. Aquesta ha d’actuar com un protector solar natural de la pell enfront dels raigs UV nocius i així és com ens bronzegem. Però una excessiva exposició al sol pot alterar aquest procés i desencadenar la hiperpigmentació o aparició de taques. A més, una vegada que s’han format taques fosques, l’exposició al sol pot accentuar, encara més, aquest enfosquiment.\nL’aparició de taques en la pell s’accentua amb el pas dels anys, si bé també pot afectar a persones joves. De fet, és un tema que preocupa a gran part de la població femenina i, per això, avui tornem a recordar-te què has de fer amb les taques en la pell i et posem al dia de les solucions cosmètiques.\nMelasma i ‘lentigo’, les taques més habituals\nExisteixen diferents tipus de taques en la pell, però et parlarem específicament de dues, que són les més comunes:\nGrans taques difuses de color cafè amb llet, que apareixen en les zones exposades al sol, galtes, centre facial i mandibular. Són més freqüents en dones de rostre fosc i/o amb tendència grassa, així com en persones que viuen en zones assolellades. Com explica la doctora Pilar de Frutos, l’origen d’aquestes taques és desconegut, encara que es relaciona amb les hormones, atès que és més freqüent trobar-les en dones embarassades o en tractament amb anticonceptius hormonals. Pel fet que es desconeix l’origen exacte i al fet que es localitza en les capes més profundes de la pell, la seva eliminació és difícil, però no impossible.\nCom es tracten? El primer que deus fer és utilitzar protecció solar durant tot l’any de, almenys, SPF 30. A més, si estàs exposada al sol, hauràs de realitzar reaplicacions cada dues hores. Per part seva, la doctora recomana “combinar un tractament de diferents agents despigmentants a altes concentracions, aplicats en clínica, i l’ús diari a casa de productes tòpics, que continguin almenys dues o tres substàncies despigmentants, i que han de ser pautats i manejats per un dermatòleg”. Altres tractaments amb els quals tractar el melasma són el làser de baixa freqüència i altres dispositius de llum, o l’àcid ‘tranexámico’.\nConeguts popularment com a “pigues grans”, són taques múltiples de color marró fosc de menys d’1-2 centímetres, localitzades en zones de major exposició solar. Amb el pas dels anys van augmentant en grandària i adquirint una tonalitat més fosca. A més, les pells més clares tenen una major predisposició a aquestes alteracions. Els ‘lentigos’ són conseqüència d’un increment de l’activitat dels melanòcits en les capes més superficials de la pell, i tenen el seu origen en cremades solars de la infància i/o adolescència i en l’exposició solar crònica.\nCom es tracten? Com apunta la doctora De Frutos, “és fonamental l’avaluació clínica especialitzada per un dermatòleg per a diferenciar-les de la seva variant maligna: el ‘lentigo’ maligne melanoma”. Una vegada descartat, el tractament és més senzill que el del melasma i existeixen diverses opcions: píling químic, crioteràpia o electrocoagulació, i llum intensa o làser, que s’escullen de manera individualitzada segons les necessitats del pacient.\nRutina diària de cura\nTant si tens taques en la pell com si vols prevenir la seva aparició, és imprescindible adoptar una rutina diària de cura.\nPer a això, protegeix la teva pell de la radiació solar utilitzant protecció solar UVA i UVB durant tot l’any. I és que, també a la tardor, però sobretot a l’hivern, els raigs UVB disminueixen i augmenten els raigs UVA que, amb un alt grau de penetració en la pell, són un dels principals causants de l’envelliment i de l’aparició de taques. Utilitza també productes antioxidants, ja que l’estrès oxidatiu estimula la producció de melanina i, per tant, l’aparició de taques.\nI si les taques ja han aparegut, en la teva rutina diària hauràs d’incloure productes tòpics que continguin actius despigmentants, com la hidroquinona o l’àcid kòjic. Consulta a un professional per a trobar el tractament que més s’adapti a les teves necessitats.\nAlgunes propostes antitaques\nAnti-Pigment, d’Eucerin. Una gamma de cura que prevé i redueix la hiperpigmentació, gràcies al desenvolupament d’un nou agent actiu formulat després de 10 anys de recerca, el Thiamidol, que, amb el seu ús regular, redueix la producció de melanina.\nEls productes són: Eucerin Anti-Pigment Dual Serum, amb doble cambra que combina Thiamidol patentat i àcid hialurònic concentrat d’alt i baix pes molecular (39,90€/30ml); Eucerin Anti-Pigment Día FPS 30 , amb midó de tapioca i protecció solar 30 (34,30€/50ml); i Eucerin Anti-Pigment Spot Corrector, un gel transparent que permet l’aplicació localitzada en àrees específiques (17,20€/5ml).\nMission Perfection Sérum, de Clarins. Es tracta d’un sèrum avantguardista a base de cirera “acerola” que atenua les taques marrons sense que la resta del rostre es torni pàl·lid. Així, unifica el rostre aportant una bonica lluminositat a tot el rostre. Es pot utilitzar tant de dia com de nit, i en tot tipus de pells. A l’hora d’aplicar-ho, pren una nou de sèrum entre les mans per a escalfar-la i afavorir, així, la seva eficàcia. Els experts aconsellen adaptar el ritme de les pressions drenants: ràpid al matí per a començar bé el dia i més lent a la nit abans de ficar-te al llit. (75,50€/30ml)\nD-White, de Montibello. Aquesta línia despigmentant s’inspira en l’alta eficàcia del làser sobre les taques de la pell. Aquest equip mèdic allibera una gran quantitat d’energia en un període de temps molt curt actuant sobre la melanina i escalfant-la fins a suprimir-la.\nEls productes són: Anti-Age Whitening Cream SPF 20, una crema de dia antiedat i fotoprotectora d’acció blanquejant (51,35€/50ml); Anti-Age Whitening Emulsion SPF 20, en emulsió (51,35€/50ml); Renew Spot Corrector, un tractament intensiu que s’aplica de nit, directament sobre la taca (54,80€/30ml); i Expert Whitening Hand Cream SPF 20, específica per a mans (30,90€/75ml).\nSérum intensivo despigmentantede Tanit, que redueix les taques, unifica el to i prevé els signes de l’envelliment cutani. Aquest eficaç sèrum posseeix una acció despigmentant, exfoliant, antioxidant, il·luminadora i d’hidratació d’efecte ‘second skin’. Això és possible per mitjà de la seva formulació, que inclou cúrcuma i Flor de Nopal. Aquest producte es pot utilitzar durant tot l’any i s’aplica, amb la pell neta i tonificada, al matí i a la nit. (31,50€/30ml)\nPots complementar el tractament amb Tanit Fluido Despigmentante SPF40, que a més de ser despigmentant, també té una acció exfoliant suau (34,85€/*50ml); Tanit Plus Crema Especial Despigmentante, per a taques localitzades, com melasmas en el llavi superior o ‘léntigos’ solars (21,10€/15ml); i Tanit Stick Despigmentante con color, per a camuflar les taques alhora que les tractes (16,15€/4g).\nV6.12 Bright Pro, de Sepai. Aquest booster és un poderós còctel d’actius que treballa sobre tots els factors externs i interns responsables de la coloració de la pell. Compta amb una triple acció que unifica el to i aclareix les taques, combat l’aparició de noves produïdes pel sol i per l’edat, al mateix temps que proporciona un efecte il·luminador immediat. “Injecta-ho” a l’interior de la teva crema hidratant o sèrum habitual, per a convertir-los en poderosos tractaments antitaques. Pots utilitzar-ho al matí i a la nit per a un resultat més eficaç (49€).\nPigment Zero, de Martiderm. Una completa gamma despigmentant amb productes formulats amb ingredients actius d’alta tolerància, que permeten ser usats tot l’any. Entre els ingredients principals destaquen l’àcid tranexàmic, l’àcid kòjic, l’àcid fític i la vitamina C.\nEls productes són: Serum Il·luminador (43,85€/30ml.); Crema FPS 50+ (33,05€/40ml.); Cover, un stick despigmentant amb color i protecció solar (17,85€/4ml.); Crema renovació, per a la nit (38,35€/40ml.); Mask, un tractament intensiu de nit que treballa sobre les taques a un nivell més profund (43,55€/30ml.); Antiox Capsules, un complement nutricional que reforça les defenses naturals de la pell enfront de la radiació UV (31,40€/60 càpsules); i Bright, ampolles de tractament intensiu i focalitzat (61,35€/30 butllofes).\nIqualogy White, de BABE. Aquesta línia de cura està formulada amb cinc actius (pèptid marí, white 360º, niacinamida, hidroxitirosol i àcid làctic), que actuen en les diferents fases del procés de pigmentació de la pell, evitant la formació de taques cutànies i ajudant a unificar el to durant tot l’any.\nEls productes són: Loción Micelar Correctora, sense sabó i sense aclarit, neteja, desmaquilla i aclareix les pells amb tendència a la hiperpigmentació (12€/150ml); Serum Unificador del tono, un fluid ultralleuger d’acció intensiva (31€/30ml); i Crema Unificadora del Tono SPF 30, que tracta les taques i protegeix la pell (28€/50ml)\nNotícia Anterior: La missió no es clausura, està viva\nSegüent Notícia: L’Escola de mares i pares de les Valls del Nord treballara el diàleg


La remodelació dels safareigs públics de SFG | Ràdio Sant Feliu\nLa remodelació dels safareigs públics de SFG\n17 de Maig de 2013 per Ràdio Sant Feliu\nUn cop inaugurada la Plaça del Puig i de l’adjudicació de les obres dels carrers Lluna i Penitència, poc a poc el que és el Barri del Puig-Eixample s’anirà transformant i alguns dels seus elements patrimonials reeixiran com és el cas dels antics safareigs públics de la mateixa plaça recentment inaugurada.\nSegons declaracions de la regidora del Pla de Barris, Obres Públiques i Serveis Econòmics, Dolors Ligero, “l’obra està en procés de contractació, s’espera que les obres puguin començar a principis de juny. És un projecte consensuat amb tots els veïns a través de les diverses reunions de participació ciutadana on es va decidir que es respecten les principals peces singulars dels safareigs, la màquina de vapor on s’esterilitzava la roba, una part de la zona dels estenedors, el dipòsit d’aigua i el sostre”.\nLa tanca de roca i obra que dóna a la nova Plaça del Puig es rebaixarà per tal que els dos espais disposin d’una comunicació visual a través d’una reixa i el que antigament era l’habitatge del guarda, esdevindrà una sala per fer-hi activitats municipals i també el podran utilitzar les associacions que ara hi romanen com són la de l’Ardenya i la dels Veïns del Barri del Puig.\nLa regidora comentava que entre altres usos de la sala, s’hi contemplen exposicions com ara la que recupera la memòria històrica de la zona o de veïns il·lustres com el propi Albertí entre altres.\nDolors Ligero destacava que “hi ha poques ciutats que conserven els safareigs públics i que Sant Feliu s’afegirà a aquelles que els tenen exposats i cuidats, destacant que, aquest, és un altre dels actius històrics que té la ciutat, que estava amagat i aturat i que gràcies a l’actuació integral al barri ara podrà lluir.\nEl cost de les obres rondarà els 220.000 euros.\nModificacions en el POUM de Sant Feliu


Nova campanya mediambiental: "A Santa Coloma, fugim dels plàstics"\nInici Santa Coloma Notícies Nova campanya mediambiental: «A Santa Coloma, fugim dels plàstics»\nNova campanya mediambiental: «A Santa Coloma, fugim dels plàstics»\nAquest dilluns s’ha presentat al Mercat Sagarra una campanya municipal per a la reducció dels usos dels plàstics. L’objectiu és conscienciar a la ciutadania que cal un consum sostenible i racional, que deixi de banda elements nocius per al medi ambient.\nEn el marc del Pla Local de Residus ha arrencat aquest dilluns 13 al Mercat Sagarra una nova campanya municipal de gestió sostenible de residus, en concret de conscienciació ciutadana per a la reducció dels usos del plàstic. Sota el lema “A Santa Coloma, fugim dels plàstics”, en una primera fase, es vol recordar a la ciutadania la necessitat de reduir l’ús d’envasos de plàstic als mercats municipals. Per començar a assolir aquest objectiu s’han repartit bosses ecològiques entre les persones usuàries del mercat per fomentar una compra més sostenible.\nEl 40% del plàstic que es produeix al món es destina a la producció d’envasos que es converteixen en residus en menys d’un mes. Cada minut es venen 1 milió d’ampolles de plàstic al món. Això provoca l’esgotament dels recursos naturals, la contaminació de l’entorn natural i emissions nocives de CO2 derivades de la producció i de la gestió com de residus.\nL’alcaldessa, Núria Parlon, en l’acte de presentació ha refermat el compromís de Santa Coloma en la lluita contra la contaminació dels plàstics posant l’èmfasi en aquest efecte nociu sobre l’entorn natural,»l’ús del plàstic té un impacte directe sobre mars i platges, més del 80% de la brossa trobada al mar és plàstic i el 68% dels animals marins la consumeixen. No tenim planeta B i amb un simple gest individual podem ajudar a evitar el deteriorament del nostre ecosistema«. L’alcaldessa ha demanat a la ciutadania que triï un consum racional i sostenible «per aconseguir una Santa Coloma més saludable, d’acord amb la nova normativa europea vigent des de juliol que redueix la fabricació i els usos dels plàstics en la nostra vida quotidiana«.\nArticle anteriorNadal solidari a Santa Coloma\nArticle següentLluerna conserva, un any més, l’estrella Michelin


TEMPESTES ACTIVES MOLT FORTES A ESTES HORES⛈⛈⛈⛈⛈⛈⛈⛈⛈⛈⛈⛈ - MeteoPoble\nTEMPESTES ACTIVES MOLT FORTES A ESTES HORES⛈⛈⛈⛈⛈⛈⛈⛈⛈⛈⛈⛈\n1 juny, 2021 admin\nHola de nou, tenim actives una línia de tempestes molt intenses per l’interior de València que per allà on passen podran deixar forts aiguats i pedra és el cas de els Isidros a Requena. Aquesta vesprada sí que és veritat que les tempestes són prou locals, però la intensitat és molt més forta que la d’aquest matí.\nLos Isidros,via Meteo València.\nPrecipitacions Font Avamet\nLes precipitacions més destacables del dia quan són les 19 hores les trobem a Oriola amb 15,5 mm, vora 12 mm a Rojals o Xixona i entre 8-9 mm a Requena,Bolulla,Cortès de Pallàs,San Fulgenci, Pedreguer o Dénia.\nDimecres i dijous dies més tranquils, però sense refiar-se perquè de nou entre divendres i dissabte amb el pas d’un embossament d’aire fred parlarem de nous ruixats i tempestes al nostre territori.\nPerò ara continueu atents sobretot a la província de València perquè els nuclis que es veuen al radar mostren que les tempestes són prou fortes i amb el perill de la pedra.\n← PRIMERA TANDA DE TEMPESTES ⛈⛈⛈⛈⛈⛈⛈⛈⛈⛈⛈⛈⛈\nPASSADES LES TEMPESTES,ESTEM PENDENTS DE NOVES TRONADES EL DIVENDRES/DISSABTE ⛈⛈⛈⛈⛈⛈⛈⛈⛈ →


La idea d'harmonitzar funcionalitat i bellesa va marcar el segell d'identitat de la Bauhaus\n16/01/2019 - 23.19 Actualitzat 16/01/2019 - 23.33\nEdifici de la Bauhaus a Dessau (Volkmar Rudolf/Wikimedia commons)\nAlemanya recorda des d'aquest dimecres, amb actes a diverses ciutats, els cent anys de la creació de l'escola Bauhaus, que en la seva breu història va afavorir una revolució en l'art, el disseny i l'arquitectura.\n"Repensar el món" és el títol del programa de les commemoracions, que vol recuperar l'essència de l'escola fundada per Walter Gropius i Henry van der Velde el 1919 a Weimar.\nLes celebracions comencen amb un festival a l'Acadèmia de les Arts a Berlín, que durarà fins al 24 de gener, amb concerts, instal·lacions i presentacions de teatre.\nDesprés, durant tot l'any, hi haurà altres actes a diverses ciutats amb exposicions, concerts, debats i conferències al voltant del llegat de la Bauhaus.\nInstal·lació "Una experiència de ball en realitat virtual per a l'home i la màquina", a l'Acadèmia de les Arts de Berlín (EFE)\nUn dels propòsits de Gropius i Van der Welde era integrar l'art pur a les arts aplicades, com l'arquitectura i el disseny.\nEntre 1919 i 1925, l'escola va tenir la seva seu a Weimar, entre 1925 i 1932, a Dessau, i entre 1932 i 1933, a Berlín, on finalment es va haver de dissoldre a causa de la persecució nazi.\nEl festival no es limita a retre homenatge als grans mestres que van passar per l'escola, entre els quals cal destacar artistes com Paul Klee o Wassily Kandinsky o arquitectes com Mies van der Rohe, sinó que intenta portar els ensenyaments de l'escola al present i desenvolupar-los en diversos projectes.\nUn visitant fa una foto a través d'unes ulleres 3D (EFE)\nLa idea que uneix la majoria dels projectes té a veure amb l'ideal d'integració de totes les arts. De fet, Gropius, quan pensava en l'obra d'art total, pensava en l'arquitectura. "L'últim objectiu de tota activitat plàstica és l'arquitectura", va escriure en el manifest de l'escola.\nEl seu programa era tornar-li a l'art el seu sentit pràctic, i a la vida, el seu sentit artístic, que considerava perdut a causa de la industrialització i la producció en sèrie.\nLa idea de l'obra d'art total, en la qual Gropius s'imaginava un edifici, però, es tradueix també avui en altres expressions que van des del teatre fins a les intervencions urbanes.\nUn visitant passa al costat d'una obra de László Moholy-Nagy (EFE)\nDurant els anys de la seva existència, la Bauhaus va ser considerada com una institució d'esquerra i internacionalista, rebutjada pels partits de dretes.\nEl 1925, l'escola, que va patir una retallada del 50% del seu pressupost per part del govern regional conservador de Turíngia, va deixar Weimar i es va traslladar a Dessau. Més tard, després del triomf del partit nazi a les eleccions municipals de Dessau, l'escola va haver de deixar també aquesta ciutat. Es va instal·lar a Berlín, on va passar el seu últim any.\nEl mite de la Bauhaus s'associa a la idea d'una arquitectura social, amb habitatges bells i accessibles. Hi ha altres imatges icòniques que es vinculen a l'escola com els sostres plans, les cases blanques i plenes de vidres que donaven una impressió de transparència, i cadires i llums pensats per a la funcionalitat.\nComença la celebració del centenari de la Bauhaus


L’escola de negocis IESE imparteix als seus alumnes una classe sobre com l’hospital es va adaptar a la primera onada\nEl centre va prendre mesures de prevenció el gener del 2020, abans que arribés el virus, i va multiplicar per sis els seus llits d’uci\n22 de de febrer del 2021. 18:22\nEl 6 d’abril del 2020, amb el món sencer sumit en la primera onada de la pandèmia de coronavirus, l’Organització Mundial de la Salut (OMS) felicitava l’Hospital de la Vall d’Hebron de Barcelona per la seva gestió de la crisi sanitària. L’organisme destacava la capacitat del centre per «reformular tots els espais» i «preparar tots els seus professionals per avançar-se al virus». Avui, el model de la Vall d’Hebron és un cas d’estudi a escoles com el centre de negocis privat IESE Bussiness School, que aquest dilluns ha impartit una classe als seus alumnes titulada ‘Cas Hospital Universitari Vall d’Hebron: gestió de la Covid-19’.\nLa gestió de la pandèmia, segons el gerent de la Vall d’Hebron, Albert Salazar, es va dividir en dos eixos. D’una banda, en la necessitat de treballar qualsevol projecte en col·laboració amb tots els agents del territori. De l’altra, a nivell intern, en la potenciació dels equips multidisciplinaris. «La Covid-19 ens ha demostrat que el treball conjunt entre especialitats, estament, metges i infermeres, és capaç d’aconseguir resultats molt superiors en l’atenció al pacients», ha dit Salazar.\n«Investigar sobre la gestió de la pandèmia en un hospital com la Vall d’Hebron ha sigut tot un encert, ja que avui dia no hi ha res escrit sobre això», ha destacat per la seva banda el professor d’IESE, Jaume Ribera. «[Els estudiants] han pogut veure un exemple real de l’evolució de les fases d’una crisi i com encaixa en l’estratègia futura d’un centre hospitalari», ha afegit.\nL’hospital públic de la Vall d’Hebron, el més gran de Catalunya i que per tant compta amb més recursos que altres de més petits, es va preparar ràpidament quan van arribar les primeres notícies de la Xina sobre el virus. A més, va aconseguir sextuplicar llits d’unitats de cures intensives (ucis) al pic de la pandèmia, va contractar fins a 1.150 professionals més per atendre els pacients i va reconvertir el Pavelló d’Esports de la Vall d’Hebron en un espai sanitari per tractar malalts amb coronavirus. Tot això li va valer les felicitacions de l’OMS.\nSalazar ha reconegut avui que, a falta de precedents, «hi va haver un percentatge altíssim d’improvisació». «No teníem un model en què fixar-nos. Sabíem el que passava a la Xina i Itàlia, on la situació era catastròfica. Nosaltres teníem els plans de contingència de cada hivern per a la grip, però la Covid va ser una altra cosa», ha dit Salazar.\nPerò, tot i així, la Vall d’Hebron va saber anticipar-se a l’arribada del virus: abans que es detectés el primer cas a Catalunya (el 22 de febrer), va crear protocols d’actuació i plans de contingència que plantejaven fins a una dotzena d’escenaris. La direcció del centre va decidir ràpidament que fins a 800 administratius treballessin des de casa, va suspendre les visites dels familiars i va reconvertir la visita ambulatòria en una de telefònica. «Per la nostra banda hi va haver una certa anticipació des de finals de gener, no vam minimitzar l’amenaça i vam poder preparar tot això», ha dit el gerent.\nUn altre element important va ser la «ràpida adequació d’espais» per als pacients més crítics que requerien una uci. Molts d’ells empitjoraven ràpidament, cosa que feia necessari tenir llocs disponibles. «Abans de la pandèmia teníem 52 llits uci. En la primera onada vam arribar a tenir 222 pacients crítics en ucis, però teníem preparats fins a 300 llits ucis [que no es va haver d’utilitzar en la seva totalitat] distribuïts en 13 espais diferents», ha recordat Salazar. Tot això es va poder fer «perquè es va cancel·lar l’activitat restant», a excepció de les urgències com ara ictus, infarts i trasplantaments d’emergència.\n«Tota la Vall d’Hebron es va convertir pràcticament en un hospital d’una sola malaltia. Ens vam quedar uns 50 o 60 llits, a un o dos dies, que tots els pacients sense excepció tinguessin pneumònia per Covid», ha dit el gerent del centre. «El repte més important en les altres onades ha sigut continuar atenent altres patologies», ha afegit.\nL’hospital, a més, va instal·lar al Pavelló d’Esports de la Vall d’Hebron un centre d’assistència per a pacients de coronavirus que tenia una capacitat per a 132 persones. L’Ajuntament de Barcelona va cedir al març quatre poliesportius a la Vall d’Hebron, Sant Pau, el Clínic i el Mar per muntar hospitals de campanya.\nLa Vall d’Hebron també va comptar amb l’Hotel Alimara, a 500 metres del centre, per allotjar malalts lleus que no podien fer quarantena a casa seva.\nLa Vall d’Hebron va contractar, durant la primera onada, 1.150 nous treballadors, dels quals les infermeres i els tècnics i zeladors que hi treballen en van representar gairebé 800. Segons Salazar, en comparació amb el gener del 2020, l’hospital té aquest any 550 contractes més.\nGràcies a aquesta contractació, ha remarcat el gerent, «ni en els pitjors moments de l’epidèmia, les infermeres van doblar torns». «Tampoc es van retocar les ràtios d’atenció als pacients, és a dir, no vam reduir el nombre d’infermeres ni en crítics ni en semicrítics». Segons Salazar, la «bona ordenació dels torns i els descansos» han fet «atractiu» l’Hospital de la Vall d’Hebron. «A l’estiu, quan la incidència de Covid va disminuir, vam mantenir contractes en actiu perquè la gent pogués descansar. Es van fer les vacances i descansos, i això va permetre mantenir contractes que ara s’estan utilitzant».\nEl gerent ha explicat que l’hospital va estar «a punt» de no tenir els equips de protecció individual (epis) adequats. «Vam estar a un dia o dia i mig, però hi va haver un esforç de tot l’equip per tenir a punt els epis i els respiradors».\nEls experts no descarten en absolut més pandèmies d’altres virus en el futur. Els hospitals hi han d’estar preparats. «Nosaltres en aquests moments estem fent el pla estratègic de la Vall d’Hebron per als pròxims cinc anys i la Covid afectarà aquesta estratègia. S’ha d’insistir en l’abordatge territorial de tots els projectes, comptar amb tot el territori, amb tots els actors», ha demanat Salazar.\nSegons ell, una altra clau de l’èxit de l’hospital en la pandèmia ha sigut la «relació amb el territori». «Cal sortir dels murs de l’hospital i col·laborar amb els geriàtrics, amb l’atenció primària, amb altres centres d’aguts». A més, la Vall d’Hebron ha inaugurat recentment l’edifici Garbí, al Parc Sanitari Pere Virgili, destinat avui per a pacients Covid i que es quedarà per a futures pandèmies.\nAl pic de la primera onada aquest hospital públic també va poder col·laborar amb altres de la xarxa privada, com la Quirón i la Delfos. A Catalunya, la Conselleria de Salut va posar tots els llits dels hospitals privats al servei de la pandèmia. «Una de les coses bones de l’estat d’alarma és que va posar tots els recursos del país en mans de l’Administració pública», ha destacat Salazar.


La Diputació de Castelló convoca les cooperatives de la província per a presentar la nova línia d'ajudes contra el cotonet - Diari Millars, informació local en valencià.\nLa Diputació de Castelló convoca les cooperatives de la província per a presentar la nova línia d’ajudes contra el cotonet\nLa institució destinarà 50.000 euros a la construcció d’insectaris destinats a frenar l’expansió del paràsit pels camps de la província.\nEl diputat de Desenvolupament Rural, Santi Pérez, ha convocat telemàticament a les cooperatives del sector citrícola castellonenc per a donar a conéixer les bases de les noves subvencions provincials per a la construcció d’insectaris destinats a frenar l’expansió del cotonet de Sud-àfrica. La dotació pressupostària s’ha fixat en 50.000 euros. En la trobada en línia s’han especificat tots els aspectes indispensables que les entitats hauran de complir per a accedir a les ajudes.\nAmb aquesta línia de suport la Diputació mou fitxa en favor del sector, que des d’un temps ençà ve patint els efectes de la plaga en la producció de cítrics. Pérez ha destacat que, davant aquestes circumstàncies, “la corporació ha de demostrar el seu recolzament als citricultors perquè la seua faena representa una part molt destacada de l’economia provincial”.\nLa construcció d’aquests insectarisservirà de prova per a avaluar l’efectivitat dels paràsits ‘cryptolaemus montrouzieri’ i Anagyrus aberiae en l’erradicació del cotonet. Si fora el cas s’estudiarà ampliar el recolzament a aquesta iniciativa.\nEl diputat ha indicat també que l’aplicació d’aquest remei no només beneficiarà els camps associats a les cooperatives concessionàries de les ajudes, “perquè òbviament, una vegada que es distribuïsquen els paràsits, actuaran al seu lliure albir i no sols en les hortes dels cooperativistes”.\nPost més nousBorriana ampliarà les ajudes Parèntesi a altres sectors empresarials i autònoms locals\nPost més vellsLa Regidoria de Memòria Històrica regala exemplars de la guia didàctica Memoria y viñetas. La Memoria Histórica en el aula a través del cómic als centres de Secundària del municipi


Ruta bloguera Benvinguts a Pagès - #a4passes\nHome gastronomia Ruta bloguera Benvinguts a Pagès\nJordi Canals / 6.6.17\nDurant aquests dies, he tingut l'oportunitat d'organitzar una petita ruta bloguera que varem centrar al Bages, si bé després hem visitat altres comarques barcelonines ja fora de programa. Un petit grup de bloguers gastronòmics i turístics varem recórrer algunes explotacions de les que us aniré parlant amb més detall en les properes setmanes. De moment, però, us faig cinc cèntims dels llocs que varem visitar.\nÉs una explotació agrària familiar que es dedica a la producció d'hortalisses i fruita de temporada. Alguns dels productes estrella de la finca són l'albergínia blanca, el tomàquet rosa i el tomàquet mamella de monja. A part d'aquestes i altres hortalisses, també hi trobem fruita com les cireres i els préssecs.\nÉs un projecte que va néixer l'any 2007 amb la voluntat de recuperar la finca de Migjorn, situada al terme municipal de Navàs, a la vall del Cardener. La seva fita més important és la de recuperar la varietat d'olivera autòctona i originària de l'entorn del riu Cardener, la Corbella.\nL'experiència ha estat molt enriquidora, especialment en veure l'orgull amb el que els pagesos ens fan arribar uns productes de gran qualitat. Ja tenim ganes de poder tornar-hi l'any vinent!


Informació de la Ribera: L´AJUNTAMENT D´ALGEMESÍ AUGMENTA LES AJUDES EN VALS D´ALIMENTACIÓ FINS A 100.000 EUROS\nL´AJUNTAMENT D´ALGEMESÍ AUGMENTA LES AJUDES EN VALS D´ALIMENTACIÓ FINS A 100.000 EUROS\nL’Ajuntament d’Algemesí ha ampliat en 30.000 euros més la inversió en ajudes directes bàsiques per a alimentació per a famílies amb necessitat de la ciutat, segons ha informat el departament de Benestar Social. Enguany es destinaran més de 100.000 euros en este concepte, ja que fins a la data quasi s’aconseguix ja eixa quantitat.\nEl 60% d’estes ajudes directes per a alimentació són per a veïns d’Algemesí i la resta es repartixen entre ciutadans que porten almenys més de dos anys vivint en la ciutat. L’any passat es van obrir 695 expedients d’ajudes a famílies i enguany s’havien atés ja 536 fins al mes d’agost.\nEs tracta de concessions de vals de compra en un supermercat de la ciutat. Com a novetat estos vals porten una ressenya dels productes de primera necessitat que es poden adquirir i portaran el DNI del beneficiari perquè es puga comprovar el seu ús per la persona a qui els correspon esta ajuda alimentària.\nLa partida prevista inicialment s’ha ampliat pel fet que s’està atenent totes les famílies que ho necessiten, sobretot aquelles que tenen necessitats i compten amb xiquets i bebés a càrrec.\nAixí mateix, el supermercat amb ubicació a Algemesí regala en cada compra de vals, per efectuar el pagament al comptat, dos palets de productes de primera necessitat (750 litres de llet, 750 paquets de pasta i 750 paquets de farina o semblant).\n“També i de forma periòdica ens subministren productes amb dates de caducitat pròximes al mes per a ajudar així les famílies necessitades d’Algemesí.\nJunt amb estos productes comptem amb la col·laboració inestimable de Cáritas i Creu Roja local que fan una labor encomiable i permeten que els veïns d’Algemesí no passen necessitat de menjar”, expliquen des de l’equip de Govern.


El servei de fisioteràpia del CDIAP | Grup Fundació Ramon Noguera\nUn dels serveis que oferim als nostres centres d’atenció precoç és el servei de Fisioteràpia, que centra el seu treball a afavorir el desenvolupament motor i sensorial de la primera etapa infantil (0-6 anys), a través de la detecció de possibles alteracions dels infants, gràcies a la intervenció precoç i ajustada de l’àrea motora.\nÉs un servei que té la finalitat de detectar i reconduir les funcions alterades així com guiar l’infant al llarg del seu desenvolupament motor, amb estimulació psicomotriu i neuromotriu, a més de tècniques de fisioteràpia respiratòria, estimulació, psicomotricitat i tractament postural.\nLa detecció dels trastorns motors pot ajudar a prevenir positivament el rendiment escolar, les relacions socials i la qualitat de vida de l’infant. Per tant, el fisioterapeuta especialista en pediatria ajuda a descobrir possibles alteracions motrius i a orientar el diagnòstic per a millorar els processos relacionats amb l’àrea motora, que es veuran a través del moviment.\nA infants de 0 a 6 anys en situacions de risc de desenvolupar problemes neuromotors que necessiten una assistència integral i individual mèdica.\nQuines funcions té el servei?\nAtendre, determinar i valorar l’estat funcional del nen, considerant els aspectes físics, psicològics i socials per al disseny d’un pla d’intervenció adequat a les circumstàncies de l’infant, a través d’unes eines terapèutiques específiques adaptades a l’usuari/ària.\nL’objectiu principal del servei és potenciar el desenvolupament psicomotor del nen que presenta símptomes de vulnerabilitat, a causa d’alteracions i malalties o de possibles complicacions en el seu desenvolupament.\nA més, el servei compta amb l’acompanyament, el vincle i la coordinació amb les famílies en tot el procés del diagnòstic, per tal de donar els recursos i les estratègies necessàries per al bon desenvolupament de l’infant.\nAtenció als infants i a la família\nLes nostres professionals fisioterapeutes atenen els infants i a la família mitjançant un procés d’atenció terapèutica o seguiment evolutiu del nen, a través de treballs sensorials que estimulen els cinc sentits dels nens (canvis posturals, control motor del cos, habilitats motrius...).\nEl diagnòstic és un transcurs dirigit per les especialistes, però que, alhora, ajudaran a les famílies a aprendre estratègies de suport que necessitaran per al desenvolupament motor dels seus fills.\nshoppout pop up moda obra social la caixa revista centre especial de treball La Rosaleda projecte social cdiap descomptes formació voluntariat esport discapacitat intel·lectual artesania teràpia ocupacional innovació atenció precoç covid19 productes artesanals


Sarral - La Conca\nSarral se situa al centre de la Conca de Barberà i enmig de La Ruta del Cister, és considerat el cor vinícola i artesà de Catalunya. Aquest títol és corroborat pels milers d’hectàrees de vinya, el celler modernista i l’alabastre. També és punt de partida de nombroses excursions a peu i en BTT. El municipi està format pels nuclis de Sarral, Montbrió de la Marca i Vallverd.\nS’hi conreen diverses varietats de raïm, però destaquen el macabeu, el trepat i la parellada, si bé les varietats negres també han estat protagonistes en el passat. La cooperativa es va fundar el 1907 i que compta amb una de les magnífiques catedrals del vi de la Conca de Barberà, el celler modernista de Pere Domènech i Roura, un focus destacadíssim de la cultura del vi i del cava al nostre país.\nAvui compta amb l’únic Museu d’Alabastre del nostre país, un espai on el visitant pot experimentar amb aquest mineral translúcid de tanta història. A partir de les pedreres d’alabastre es va obrar el retaule de Santa Maria de Poblet.\nWEB TURISTIC DE SARRAL\nMÉS SOBRE SARRAL (PDF)\nVisita guiada i tast de vins al celler modernista de Sarral\nMuseu de l’Alabastre de Sarral (Tancat temporalment)\nPR®-C 21 Pontils – Sarral\nGR®171-5 Forès – Montblanc\nBar Restaurant Chaplin\n977 89 00 10


Serveis als municipis i planificació | Consell Comarcal del Maresme\nAjuts a les actuacions de rehabilitació d’edificis (plurifamiliars o unifamiliars)\nDel 23 de maig de 2022 fins al 31 de desembre o fins exhauriment dels fons\nEls edificis han de disposar, amb caràcter obligatori i previ a la sol·licitud d’ajuts, de l’IITE (Informe d’Inspecció Tècnica d’Edificis) presentat a l’administració dins els 4 mesos des de l‘emissió de l’informe de la Inspecció ITE.\nCal justificar les actuacions realitzades en cas de mesures cautelars de la IITE\nHa de disposar de Certificat d’Eficiència Energètica de l’edifici (CEE) diligenciat per l’Institut Català de l’Energia (ICAEN),amb l’etiqueta energètica corresponent.\nTambé en quedaran exclosos els edificis unifamiliars, que segons l’article 3.l) de la Llei 18/2007, de 28 de desembre, pel dret a l’habitatge, siguin habitatges que s’utilitzen per a l’obtenció de rendiments d’activitats econòmiques regulades per la normativa sectorial aplicable d’us turístic.\nS’exclouen també d’aquesta convocatòria les actuacions que afectin als àmbits territorials de la ciutat de Barcelona i l’Àrea Metropolitana de Barcelona, que es regeixen per les convocatòries aprovades pels consorcis d’habitatge respectius\nConvocatòria per a la concessió, en règim de concurrència pública no competitiva, de subvencions a l’empara del Reglament (UE) 2021/241 del Parlament Europeu i del Consell, de 12 de febrer de 2021, del Pla de Recuperació, Transformació i Resiliència, finançat per la Unió Europea-NextGenerationEU, per a les actuacions del Programa de rehabilitació a nivell d’edifici de tipologia residencial unifamiliar i plurifamiliar, del Programa d’actuacions de millora de l’eficiència energètica en habitatges i del Programa per a l’elaboració del llibre de l’edifici existent per a la rehabilitació i la redacció de projectes de rehabilitació (ref. BDNS 616994).\nPAS 1: Declaració responsable dels requisists tècnics\nLa declaració ha de contenir les dades degudament formalitzades per la seva tramitació, i no s’adjuntarà cap documentació tècnica ni administrativa. Aquesta documentació tècnica i administrativa es lliurarà en els diferents col·legis professionals que correspongui, juntament amb l’acusament de rebuda que obtingueu, pels mitjans establerts per les Oficines Tècniques de Rehabilitació (OTR), perquè en realitzin la seva revisió, validació i realitzin l’informe d’avaluació i idoneïtat administrativa i tècnica\nTerminis: del 23 de maig al 31 de desembre de 2022\nPAS 2: Informe d’avaluació d’idoneïtat administrativa\nEl realitzarà el col·legi professional d’administradors de finques a partir de la documentació tramesa pel representant del destinatari últim o l’agent o gestor de la rehabilitació i el tècnic competent .\nA partir de la recepció de l’acusament de rebuda de la Declaració Responsable del tècnic competent (veure Pas 1) i la documentació rebuda correctament, s’emetrà l’informe d’avaluació i idoneïtat administrativa.\nS’haurà de facilitar l’acusament de rebuda que obtingueu a la persona que tramiti la sol·licitud de la subvenció (veure Pas 4).\nPAS 3: Informe d’avaluació d’idoneïtat tècnica\nEl realitzarà el col·legi professional tècnic a partir de la documentació tramesa pel seu propi col·legiat, el tècnic competent.\nA partir de la recepció de l’acusament de rebuda de la Declaració Responsable del tècnic competent (veure Pas 1) i la documentació rebuda correctament, s’emetrà l’informe d’avaluació i idoneïtat tècnica.\nPAS 4: Sol·licitar la subvenció\nÉs obligatori la tramitació prèvia de la declaració responsable a càrrec del Tècnic competent (veure Pas 1) i dels informes d’avaluació i idoneïtat administrativa, del col·legi d’administradors de finques (veure Pas 2) i del col·legi professional tècnic (veure Pas 3), abans de fer la sol·licitud d’ajut per part del destinatari últim o representant d’aquest, degudament autoritzat o l’agent o gestor de la rehabilitació.\nLa sol·licitud ha de contenir les dades degudament formalitzades, per això s’haurà d’indicar els dos IDs dels acusaments de rebuda obtinguts en realitzar els corresponents informes d’avaluació i idoneïtat, segons els passos 2 i 3, emesos pels col·legis professionals (OTR)\nPAS 5: Rebre la resposta de l’administració\nEl termini màxim per dictar la resolució i notificar-la és de tres mesos, a comptar de l’endemà de la data de presentació de la sol·licitud. En cas que no s’hagués rebut resolució en aquest termini, la sol·licitud s’entendrà desestimada.\nLes notificacions dels actes administratius s’efectuaran de manera individualitzada a les persones i entitats sol·licitants.\nAmb caràcter complementari, també es publicaran les notificacions mitjançant procediments electrònics habilitats, a través del Tauler electrònic de l’Administració de la Generalitat.\nContra les resolucions de concessió o denegació de les subvencions d’aquesta convocatòria, que exhaureixen la via administrativa, es pot interposar un recurs potestatiu de reposició davant la persona titular de la presidència de l’Agència de l’Habitatge de Catalunya en el termini d’un mes, comptat des de l’endemà de la notificació o un recurs contenciós administratiu en el termini de dos mesos, comptats des de l’endemà de la notificació.\nPAS 6: Fase final Declaració Responsable Tècnic\nAquest tràmit només cal en cas d’haver fet la sol·licitud sense haver finalitzat les obres.\nEl Tècnic competent procedirà a emplenar les diferents dades tècniques del formulari en línia de la declaració responsable, un cop escollida l’opció de l’estat de l’obra finalitzada però amb sol·licitud tramitada i aportarà la documentació relacionada a la fase Final de l’apartat 3.1 i 3.2 de l’annex 1 de la Resolució, als col·legis professionals perquè procedeixin a la seva validació a través dels diferents informes d’avaluació i idoneïtat administrativa (Pas 7) i tècnica (Pas 8).\nPAS 7: Fase final Informe d’avaluació i d’idoneïtat administrativa\nL’informe d’avaluació i idoneïtat administrativa el realitzarà el col·legi professional d’administradors de finques a partir de la documentació tramesa pel representant del destinatari últim o l’agent o gestor de la rehabilitació.\nHa de contenir les dades degudament formalitzades i s’adjuntarà en el tràmit la documentació administrativa rebuda.\nPAS 8: Fase final.- Informe d’avaluació i idoneïtat tècnica\nEl realitzarà el col·legi professional tècnic a partir de la documentació tramesa pel representant del destinatari últim i el seu propi col·legiat, el tècnic competent, en la fase final d’obra (Pas 6).\nHa de contenir les dades degudament formalitzades i s’adjuntarà en el tràmit la documentació tècnica rebuda.\nEl sol·licitant, un cop s’identifiqui a Tràmits gencat amb el seu certificat digital, podrà comprovar tots els tràmits que ha realitzat, accedint a l’opció de menú ‘Àrea privada’.\nPot obtenir més informació sobre el funcionament dels tràmits a l’apartat Preguntes freqüents de l’ajuda.\nCom puc donar suport a la població víctima del conflicte a Ucraïna?\nFent donacions econòmiques a ONG sobre el terreny.\nAquí podeu consultar les organitzacions catalanes a Ucraïna\nFent aportacions econòmiques a través del Fons Català de Cooperació incloent el concepte “Campanya 3699-Crisi Ucraïna“\nComptes bancaris del Fons:\nOn es destinaran els meus diners?\nDesplegament d’un dispositiu sanitari o humanitari ampli en territori ucraïnès\nAccions de suport a municipis afectats dels països de primera acollida\nA projectes executats per entitats humanitàries i solidàries\nSi ets un empresa o una entitat i disposes d’un cert volum de material que voldries donar, el pots portar a l’espai logístic que el Port de Barcelona ha habilitat.\nContacta-hi enviant un correu a help4ukraine@bancdelsaliments.org\nPer a més informació, pots enviar un correu a sostenibilitat@portdebarcelona.cat o trucar al telèfon 93 298 60 00.\nEl Banc dels Aliments s’encarrega d’organitzar el material que arriba i Open Arms s’ocupa d’acord amb el Consolat Ucraïnès d’enviar aquest material cap als punts de recepció establerts pel Govern d’Ucraïna tant a l’interior del país com a la frontera.\nSi ets un particular, consulta aquest web per oferir la teva ajuda: gen.cat/cooperacioucraina\nNO és recomana la recollida i enviament de materials per:\nL’ajut triga massa temps en arribar a destí\nTé un cost econòmic i ambiental molt elevat\nEl transport cap a Ucraïna està sent molt difícil. En el cas dels medicaments, cal complir els estàndards de l’Agència Europea de Medicaments i les agències nacionals de cadascun dels països per on passi el transport\nRoba, menjar, medicaments i altres materials útils es poden comprar als països veïns que están acollint la població que fuig de la guerra\nEl contacte proper amb la població permet comprar els materials més necessitats\nÉs molt més efectiu fer donatius econòmics a organitzacions especialitzades\nLa Coordinadora d’ONG solidàries explica com, en situacions d’emergència humanitària, s’activa ràpidament la solidaritat ciutadana. L’article recull com evitar els impactes negatius d’algunes iniciatives de recollida de material i aliments, i ofereix una sèrie de recomanacions per a una contribució positiva. Podeu accedir-hi CLICANT AQUÍ\nEl Consell Comarcal i el Departament d’Interior presenten a les alcaldies del Maresme la prova pilot de selecció unificada d’agents de policia local\nEl projecte de selecció unificada d’agents de policia local del Maresme encara la recta final. Entre els mesos d’abril i maig es publicaran les bases que regiran aquesta primera convocatòria amb l’objectiu que les persones que les superin es puguin inscriure al curs de formació bàsica de policia que s’obrirà al gener de 2023.\nEl projecte, liderat pel Consell Comarcal del Maresme i el Departament d’Interior, neix com una prova pilot a Catalunya per donar resposta a les necessitats expressades per les alcaldies maresmenques en reiterades ocasions de buscar fórmules per agilitzar la consolidació de les plantilles de les policies locals.\nEl treball conjunt del Consell Comarcal del Maresme i el Departament d’Interior, amb la col·laboració i participació també de l’Institut de Seguretat Pública de Catalunya (ISPC), ha permés definir el projecte que finalment tindrà dues vessants. D’una part cobrirà la selecció d’agents per dotar les convocatòries de places que ofertin els ajuntaments i de l’altra oferirà una borsa d’agents interins.\nEn les properes setmanes, tal com es va informar al Consell d’Alcaldies celebrat ahir, s’enviarà als ajuntaments maresmencs el conveni de delegació de competències perquè aquells que hi estiguin interessats ratifiquin la seva participació en aquesta primera convocatòria. Serà un conveni a quatre bandes que haurà d’estar subscrit per l’Ajuntament, el Consell Comarcal, el Departament d’Interior i l’Institut de Seguretat Pública de Catalunya.\nEn el sondeig inicial que va fer el Consell Comarcal van mostra-hi la seva predisposició 19 municipis. D’aquests, 15 van indicar la seva intenció de convocar aquest any places de policia local i 4 van expressar el seu interès en la borsa d’agents interins.\nSegons aquesta primera aproximació, la convocatòria unificada d’agents de policia local a la comarca del Maresme seleccionaria 30 agents. D’altra banda les i els aspirants que aprovin i no obtinguin plaça passarien a formar part de la borsa de personal interí per cobrir temporalment lloc d’agent de policia local. Aquesta borsa tindrà una durada de 2 anys.\nEl Conseller delegat de Serveis als Municipis, Andreu Bosch, ha manifestat que aquest és un d’aquells projectes que mostren l’essència del Consell Comarcal del Maresme: captar una necessitat dels ajuntaments, buscar fòrmules innovadores per donar-hi resposta i treballar colze a colze amb altres administracions per fer possible la seva realització. En aquest sentit, Bosch ha agraït la predisposició dels diferents consellers d’Interior que s’hi han implicat, i molt especialment l’actual direcció de l’ISPC i la directora general d’Administració de Seguretat, així com del personal tècnic de la Generalitat i del Consell Comarcal que han anat teixint i definint aquesta prova pilot.\nEn les seves intervencions al Consell d’Alcaldies, la Directora de l’Institut de Seguretat Pública de Catalunya, Tamara Garcia, i la Subdirectora general de Suport al Sistema de Seguretat en l’Àmbit Local, Begoña Curto, també van expressar la seva satisfacció per arribar al final d’un “llarg camí” i van ratificar la implicació del Departament perquè aquesta prova pilot sigui un èxit. “Sou un referent a nivell català per poder implementar l’experiència en altres llocs del nostre territori” va dir Garcia.\nEl Consell Comarcal del Maresme activa la campanya “I ara…reciclem més i millor”\nCal incrementar el volum de reciclatge als nostres municipis, però a més, cal reciclar bé per assegurar que tots els residus tornin a entrar en la cadena de reaprofitament econòmic i transformar en nous productes allò que fins ara es considerava una deixalla. És el principi de l’economia circular, un nou model d’entendre la vida que, a més de proporcionar una substancial millora ambiental, aporta beneficis econòmics i socials.\nAmb aquesta filosofia, el Consell Comarcal del Maresme impulsa la campanya “I ara… reciclem més i millor” que es durà a terme entre el 21 de novembre i el 12 de desembre a Sant Iscle de Vallalta, Sant Cebrià de Vallalta, Palafolls, Òrrius i Dosrius.\nEn aquests municipis s’informarà a la població dels beneficis del reciclatge i de la necessitat que totes les deixalles vagin al contenidor que els hi pertoca per assegurar el seu correcte reciclatge. A més, es donaran consells per anar incorporant hàbits més sostenibles que contribueixin a millorar el nostre entorn i que queden recollits en el fullet “I ara… reciclem més i millor”.\nLa campanya -que compta amb el suport de l’Agència de Residus de Catalunya, Ecovidrio i Ecoembes- combinarà la presència al carrer amb carpes informatives amb accions educatives a escoles.\nUn equip d’educadors ambientals serà l’encarregat de difondre la informació i ressoldre dubtes que es puguin plantejar en el moment de decidir a quin contenidor hem d’abocar un material concret.\n21 de novembre: Sant Iscle de Vallalta (Fira de 2a mà)\n24 de novembre: Palafolls (barri de Sant Lluis) i Dosrius (escola)\n25 de novembre: Sant Iscle de Vallalta (escola)\n26 de novembre: Òrrius (escola)\n27 de novembre: Sant Cebrià de Vallalta\n28 de novembre: Òrrius\n29 de novembre: Palafolls (escola Mas Prats)\n1 de desembre: Palafolls (Ferreries, Santa Maria i Centre) i Sant Cebrià de Vallalta (escola)\n4 de desembre: Sant Cebrià de Vallalta\n5 de desembre: Dosrius (Can Massuet)\n6 de desembre: Palafolls (urbanitzacions)\n12 de desembre: Dosrius (Canyamars)


Casa Gabriela Sinaia Romania - Ofertes d'hotels amb els MILLORS DESCOMPTES EN LÍNIA\nMihail Kogalniceanu 9, Sinaia Centre, Sinaia, Romania, 106100 - Veure al mapa\nSituat a Sinaia City Center, Casa Gabriela és el lloc perfecte per gaudir de Sinaia i els seus voltants. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nCasa Gabriela ofereix un servei impecable i compleix amb totes les exigències dels més experimentats viatgers. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix moltes oportunitats d'oci úniques, com jardí. Si buscau un allotjament còmode i adequat a Sinaia, faci de Casa Gabriela la vostra llar.\nTots els tipus de viatgers (27) Parelles (1) Famílies amb infants petits (11) Famílies amb infants grans (7) Grups (8)